JohanHeinsen/ENO huggingface dataset:
Kiøbenhavns Postrytter, 1789-06-12
Feldtleyren ved Banofze, den 19 Maji. J Gaar have vi da endelig forladt vort berømte Semlin, og i Morgen gaae vi ved Szurtock over Donau, forat naae Leyren i Bannatet, og forblive der, indtil man faaer see, hvad Fienden fører i sin Skjold. Egentlig er det kun 10 svage Grenadeer=Batailloner, 6 Fusseleer=Batailloner og 4 Curasseer=Regimenter, der afgaae til Hovedarmeens Forstærkning. Curassererne udgiøre endda kun er Reservecorps, der ingen vis Bestemmelse har, men skal gaae derhen, hvor dets Nærværelse først og fremmest er nødvendig. Hovedarmeen selv, der bestaaer af 30 Batailloner og 60 Escadroner, er allerede fordeelt i Bannatelangs med Donaus Bredde, og i de Allmarschske Biergegne lige til Schuppaneck. Heraf sees da tydelig nok, at Hovedarmeen denne ligesom forrige Gang ikke skal gaa offensiv men blot defensiv til Værks.
Kiøbenhavns Postrytter, 1789-06-12
Carlstadt, den 20 Maji. J Dag kom Feldtmarechal Landon tilbage fra sin Cor dons Besigtelse. Den opdagede Hovedfeyl, at Magazinerne ligge for langt tilbage, og at Tropperne ikke, om de skulde rykke længer frem, kunne hastig nok faae hvad de behøve, skal nu rettes.
Kiøbenhavns Postrytter, 1789-06-12
Triest, den 24 Maji. De Venetianske Kiøbmænd klage meget over Tyrke krigens slemme Følger, hvorved ogsaa Commercen med Bosnien lider stærkt, da man næsten ikke siden Paaske har faaet noget Qvæg fra bemeldte Provinds, Fra det Venetianske Dalmatien meldes, at der i nogle faa Dage ere fra Zara ankomne 7 bevæbnede Skibe til Spalatro, de 4 med Landmilice og de 3 med regulaire Tropper; samt at der sammestæds er ankommet en Recruttransport, og at man hværver saa stærk som om Republiken frygtede for en nær Krig.
Kiøbenhavns Postrytter, 1789-06-12
Warschau, den 27 Maji. J begge de sidste Rigsdagssessioner er der ikke forefaldet meget af Betydenhed. Et Forslag af Fyrste Adam Cartorisky, Feldttøimester i Keiserlig Tieneste og Chef for den Pohlske Noblegarde, om at klæde Republikens Tropper efter den tydske Maade, fandt ikke bifald. Over et andet Forslag af Landbud Suchodolsky imod Kronfeldttøymesteren Potock, fordi han havde ladet 500 Russer rykke ind paa Pohlsk Grund, kom man i en saadan Striid, at Kongen saae sig nødsaget til at hæve Sessionen, Potocks Forsvarere paastode, at han ikke havde givet Ordre eller Tilladelse til Russernes Jndmarch. – Den arresteerte Sluckske Biskops Ankomst i Mandags foraarsagede et stort Opløb, da han ved lys Dag blev ført igiennem Staden til Republikens Pallads, hvor han fik Logis paa et Værelse i tredie Etage. Forbittrelsen imod ham er saa stor, at han maatte høre mange Forbaandelser af Pøbelen, som adskillige Gange raabte til ham, at han havde fortient at radbrækkes, ja levende at spiddes.
Kiøbenhavns Postrytter, 1789-06-12
London, den 29 Maji. Den imellem Hertugen af York og Oberste Lenox opkomne Strid blev i Tirsdags afgjort med Pistoler Forat forekomme alle falske Beretninger om denne Tildragelse have begge Secundanterne, Lord Rawdon paa Hertugens, og Greve Winchelsen paa Oberstens Side, bekiendtgjort en authentisk Efterretning desangaaende i vore offentlige Tidender, hvoraf det væsentlige Jndhold lyder saaledes: Der blev afmaalt en Distance af 12 Skridt, og aftalet, at begge Herrer skulde paa eengang og efter et givet Signal skyde paa hinanden. Signalet blev givet, og Oberste Lenors Kugle berørte Hs. Kongel. Høyheds Bukkel. Hertugen afskiød ikke sin Pistol. Nu traadde Hertugens Secundant imellem og sagde, det var nok. Obersten indvendte, at Hertugen ikke havde skudt; men Lord Rawdon svarede, at det havde aldeles ikke været Hertugens Meening at skyde, men blot at give Obersten Satisfaction; og at Hertugen ikke havde noget imod ham. Obersten blev ved at paastaae, at Hertugen ogsaa skulde skyde paa ham; men Hertugen vilde ikke. Derpaa gik Oberstens Secundant Greve Winchelsen til Hertugen, og sagde: Hs. Kongel. Høyhed havde vel intet at indvende imod at erklære Oberste Lenox for en Mand af Ære og Mod Hertugen svarede: Jeg siger intet, jeg er blot kommet for at give ham Satisfaction, og ikke for at skyde paa ham. Er han endnu ikke fornøyet, saa kan han jo igien skyde paa mig. Obersten svarede: Siden Hs. Kongel. Høyhed ikke vil skyde paa mig, saa kan jeg ikke heller oftere skyde paa ham. Hvorpaa begge Partier forlode Kamppladsen. Da Hertugen var kommet paa den ham tilmaalte Plads, stillede han sig i fuld Front ligeoverfør sin Modstander. Lord Rawdon raabte til ham: "For Guds Skyld, tag dog ikke den Stilling, men vend Dem lidt til Siden. Men Prindsen blev ubevægelig staaende sin første Stilling. Denne Duel har, som man kan slutte, giort stor Opsigt ved Hoffet. Dronningen havde i samme Anledning over to Timers Samtale med Prindsen af Wallis, men dengang var Affairen allerede forbi. - J Gaar skal Oberste Lenox atter have duelleret med Oberst Tarleton af Oppositionen. Sin Post ved Hertugens Regiment har han nedlagt.
Kiøbenhavns Postrytter, 1789-06-12
Hs. Majestæt Kongen rider dagligen sin Tour, og befinder sig meget vel derefter. Det Fald, Han i forrige Uge giorde med Hesten, har ikke havt ringeste Følger. Dag giver den franske Ambassadeur sin store Fest i Anledning af Kongens Restitution.
Kiøbenhavns Postrytter, 1789-06-12
En af vore anseeligste Juveelhandlere har gjort en betydelig Bankerot, hvorved især Hollænderne ville tabe noget anseeligt.
Kiøbenhavns Postrytter, 1789-06-12
Stockholm, den 29 Maji. J Morgen reyser Hertug Carl til Carlscrona, for at paatage sig Over-Commandoen over Flaaden, der skal udløbe den 15de Junii. Man forsikkrer paa nye, at vi i dette Feldttog ville faae med blot Russiske Tropper at bestille, og at derfor 20000 Mand af vore Tropper ere beordrede at hidmarchere, for at gaae til Finland. J næste Uge siges ogsaa Kongen at afgaae til Carlscrona, og siden derfra til Finland.
Kiøbenhavns Postrytter, 1789-06-12
Den første Expeditionssecretair ved det udenlandske Departement, Hr. von Moltzer, er efter Ansøgning entlediget fra sin Tieneste, og af Abbedinden i Quedlinburg udnævnt til Stiftscanzler sammestæds, hvorhen han ogsaa allerede er afreyst.
Kiøbenhavns Postrytter, 1789-06-12
Pohlsk Grændse, den 30 Maji. Det Preussiske Corps under General Usedom gaaer, efter Forlydende, ikke til Revuen i Aar, men bliver staaende i sine Posteringer. Der siges videre, at sex nye Batailloner Infanterie og 5 Escadroner Husarer skulle sættes paa Feldtfod, og formodentlig marchere til de Dantzig ske Egne.
Kiøbenhavns Postrytter, 1789-06-12
Fyrste Potemkin har, som Generalissimus over den Russiske Armee, sendt Rigstænderne i Warschau et meget venskabeligt Brev, tilligemed en Præsent af 500 Geværer, og 10 nye Kanoner. Man er derved i Warschau ikke sat i en liden Forlegenhed.
Kiøbenhavns Postrytter, 1789-06-12
Den til Constantinopel bestemte Pohlske Gesandt medbringer 8000 Ducater til det tyrkiske Ministerium, og man formoder, at der vil blive sluttet en defensiv Tractat, imellem Porten og Pohlen.
Kiøbenhavns Postrytter, 1789-06-12
Amsterdam, den 2 Junii. Med et af vore hiemkomne Compagnieskibe har man den Efterretning, at et Svensk Ostindiske Skib, kommende fra Batavia, var sidst i April anløbet Madera, uden Master og fuldt af Vand. Mere end en Trediedeel af Ladningen var kastet over Bord, og Capitainen med 7 Mand ere døde underveis.
Kiøbenhavns Postrytter, 1789-06-12
Frankfurt ved Mayn, den 2 Junii. Af de ved de Keiserlige Armeer tienende Jøder have allerede adskillige udmærket sig ved god Opførsel. Hs. Høyfyrstel. Durchl. Prindsen af Hohenlohe Kirchberg, commanderende General i Siebenburgen, har avanceret en Jøde, der i forrige Aar tiente som Gemeen ved det Seckler Husar-Regiment, til Vagtmester for sin udviiste Bravour. To andre Jøder, som allerede vare Underofficerer ved andre Regimenter ere blevne ansatte som Lieutenanter ved det Vukassowickske Friecorps.
Kiøbenhavns Postrytter, 1789-06-12
Leipzig, den 3 Junii. En vis Johann Cario, Hofastronom hos Churfyrste Joachim 1 af Brandenburg, som levede i Doctor Luthers Tid, har spaaet, at Aaret 1789 skulde blive et gandske forskrækkeligt Aar, og at der i samme vilde indtræffe mange store og forunderlige Hændelser, Forandringer og Ødelæggelser. Til deres Trøst, som kunde lægge denne Spaadom for stærkt paa Hierte, anseer man det for sin Pligt at melde, at der iblandt denne Hofastronoms saa mange andre Prophetier ikke er indtruffet een eneste.
Kiøbenhavns Postrytter, 1789-06-12
Berlin, den 6 Junii. Med en fra Constantinopel over Venedig indløben tilforladelig Beretning af 22de April, erfarer man, at den nye Storsultan hverken har gandske afsat eller aflivet den gamle Storadmiral Hassan Pacha, men blot taget Commanden over Flaaden fra ham, og udnævnt ham til Seraskier over Jsmail, men med den udtrykkelige Ordre, at marchere til Oczakow, og igien erobre denne Fæstning; formodentlig fordi dette Forliis skrives meest paa hans Regning, Commandoen over Flaaden er overdraget til Viceadmiral Giritli Hassein Pacha, som er en god Søemand og meget elsket af Nationen. Han har ligeledes Ordre, at seile med Flaaden til Oczakow.
Kiøbenhavns Postrytter, 1789-06-12
Lübeck, den 6 Junii. Efter troeværdige Beretninger fra Petersburg, skulde den Cronstadske Flaade den 26de Maji udløbe for at samles med den Revalske. Begge disse Flaader udgiøre i alt 30 Linieskibe og 10 Fregatter. Derimod er den Svenske Flaade i Carlscrona ikkun 21 Linieskibe og 10 Fregatter stærk.
Kiøbenhavns Postrytter, 1789-06-12
Nederelven, den 7 Junii. De sidste Tidender fra den tyrkiske Grændse melde om en i Semlin den 16de Maji ved Midnatstid opkommen Jldsvaade, der i en kort Tiid lagde 17 af de skiønneste Bygninger i Aske. Den følgende Dag skulde alle Grenadererne marchere til Oppova. – Den 14de Maji havde Tyrkerne overfaldet det ikke ubetydelige Croatiske Sted Kerstynia, afbrændt det, nedsablet alt hvad der ikke kunde redde sig med Flugten, og ført 2 Sergeanter, 1 Corporal og 2 Skarpskytter bort med sig. En Kanonerer, der nogle Dage i Forveien var gaaet over til Fienden, skal have været Aarsag i denne Ulykke. Fra Croatien meldes desuden, at Tyrkerne, siden deres sidste mislykkede Forsøg den 24de April, gaae dagligen frugtsommelig med nye Angreb, hvorfor ogsaa Generalerne Schlann og Schindler have faaet Ordre at forstærke Cordonen.
Kiøbenhavns Postrytter, 1789-06-12
Kiøbenhavn, den 12 Junii. Under 3die Junii er Lehnsfoged Peter Hansen, efter Ansøgning fra sin Tieneste i Naade entlediget, og hidtil værende Fuldmægtig paa Amtstuen i Tondern, Nicolay Carstensen, igien udnævnt til Lehnsfoged i Lindholm i Tondern Amt.
Kiøbenhavns Postrytter, 1789-06-12
Da 11te Junii Termin nu er for Haanden, at Livrenterne af de i Aarene 1747 og 1757 allernaadigst oprettede Livrente Societeter blive udbetalte, saa ville vedkommende Jnteressentere behage deres forfaldne Livrenter Torsdagen den 11te Junii førstkommende fra Kl. 9 til 1 om Formiddagen og saaledes de efterfølgende Sognedage, Løverdagen allene undtagen, men i det længste inden Maanedens Udgang, at lade i General-Post-Amtet afhente, og de Fraværende deres Commissionairer med fornøden Fuldmagt forsyne.
Kiøbenhavns Postrytter, 1789-06-12
AVERTISSEMENTS. Fredagen den 19de Junii førstkommende, om Formiddagen præcice Klokken 10 Slet, bliver paa den saa kaldte Bernstorffs Hovmarks Gaard, beliggende paa Kiøbenhavns Amt, i Gientofte Sogn nær ved det Bernstorffske Lyst=Hotel, ved offentlig Auction bortsolgt den Besætning tilligemed endeel Materialier og Redskaber, samt adskillige Effecter, som tilhører de Herrer John & William Brown & Compagnies Boe, hvilke Ting bestaaer af endeel Heste, Køer, Kalve, Sviin, Faar og Lam, Avls-Redskaber, samt Meubler og Huusgeraad med videre, hvorom Liebhaberne forud kan erholde en speciel Fortegnelse hos Forst=Advocat Beyer, boende i Skidenstræde No. 138. i Kiøbenhavn, ligesom ogsaa Betalingen for disse Ting strax til ham contant erlægges. Vibel- og Kirke istorie, fra Verdens Begyndelse, NB. indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd, og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Ove Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1789-06-15
Kiøbenhavns Aar. las huus. usiunis. Jtalien. tebanen, Post-Tidender. og de. Mandagen, den 15 Junii.
Kiøbenhavns Postrytter, 1789-06-15
Heral udgives ugentlig de Stakker, ved Kyster. at
Kiøbenhavns Postrytter, 1789-06-15
Constantinopel, den 8 Maji. Paa samme Dag, da Selim den Tredie besteeg Tronen, sendte han Divanet følgende af ham selv opsatte Haand billet; "Statens Folk og Undersaatte, ere de ikke hellige Skatte, som Gud har betroet i mine Hænder, og er det ikke min første Pligt at beskytte og forsvare dem, samt sørge for deres Rolighed og Livsophold, Men hvorledes kan man naae dette vigtige Øyemeed, uden at udøve Billigheds og Retfærdigheds Dyder, Og hvorledes kan man udøve disse Dyder, naar man ikke begynder at udrydde Uretfærdighed og Undertrykkelser, Thi Last og Dyd kunne aldrig fordrages sammen; og Retfærdighed kan ikke boe der, hvor Uretfærdighed hersker. Det er derfor min Keyserlige Villie, at J anvende alle Eders Bestræbelser og al Eders Omsorg til gandske at udrydde Uretfærdighed, paa det Retfærdighed ene maa herske. 11 Carlstadt, den 23 Maji.
Kiøbenhavns Postrytter, 1789-06-15
Siden Feldtmarechal Landons Ankomst her den 19de d. M. har alting været i stor Bevægelse. Allerede i Forgaars rykkede en stor Deel af Artilleriet fra Leyren ved Schwarza til Grændsen; i Gaar gik Generalstaben ogsaa derhen, og i Dag er Feldtmarechalen selv reyst til Sluin, hvorhen der fra Agramer Comitatet er beordret 1000 Mand med Hakker &c. – Major Vukassowich har Landon ved en Stafette kaldet til sig og befalet ham, strax med sit Friecorps at angribe de paa Høyene ved Cettin posteerte Tyrker, og forjage dem, for derved saameget mere at lette Cettins Erobring.
Kiøbenhavns Postrytter, 1789-06-15
Semlin, den 25 Maji. Vor Garnison er for nærværende Tid omtrent 1400 Mand stærk, og da Redouten udenfor den Belgradske Port hidindtil ikke har kunnet besættes formedelst det endnu høye Vand fra Oversvømmelsen, og dette Vand ligeledes lægger Hindringer i Veyen for Arbeydet paa den Beschanier Dæmning, saa maa Folkene forstørstedelen campere paa de høye Stæder bag ved Staden, indtil Vandet synker og de faae Forstærkning til at rykke længer frem.
Kiøbenhavns Postrytter, 1789-06-15
Feldtmarechal Haddick ankom her den 18de, gik den 19de til Schabaez, spiiste igien den 20de hos Hertugen af Ursel og gik derefter til Oppowa. Jmellem den 21de og 23de ere Tropperne afmarcherede fra Oppowa til Weisskirchen, og derfra videre til Karansebes. Ved at bivaane Tschalkisternes Øvelser søgte Feldtmarechalen at bibringe dem den Troe, aldrig at lade sig bringe ud af Fatning af Fienden, men stedse gaae modigen løs paa ham.
Kiøbenhavns Postrytter, 1789-06-15
Fra Fængselerne i tre Ungarske Comitater ere der afgivne 188 Arrestanter som Recruter til det Vukassowichske Friecorps. Disse ere for det meste udsøgte, stærke, og velskabte Folk, men store Vovehalse. Pachaen af Gradistie, hvis Fouragerere for ikke længe siden bleve dræbte af en Røverbande, leed tilsidst Foer mangel til sine egne Heste, og begiærede derfor af den Keyserlige Major i Vrossogai, at han imod prompte Betaling vilde overlade ham noget Foer. Hvorpaa Majoren sendt ham 3 Sække Havre til Præsent.
Kiøbenhavns Postrytter, 1789-06-15
Man forsikkrer, at det den 1ste Junii skal for Alvor bryde løst imod Berbir. Saa synes det og at være udenfor al Tvivl, at Laudon jo til samme Tiid binder an med Czettin.
Kiøbenhavns Postrytter, 1789-06-15
Siden den 17de hujus er der dagligen bragt Bomber, Haubitser, Granater og anden Munition fra Carlstadt til Leyren ved Thurn, for at bruges imod Czettin.
Kiøbenhavns Postrytter, 1789-06-15
Stockholm, den 2 Junii. J Forgaars afreyste Hertug Carl af Slidermannland til Carlscrona, for at gaae til Søes med den store Flaade. Dagen til Kongens Afreise til Finland skal ogsaa være nær. Denne Sommer vil Dronningen og Kronprindsen tilbringe paa Ulrichsdal, og Hertuginden af Sudermannland paa Carlsberg.
Kiøbenhavns Postrytter, 1789-06-15
Et Laan, som vort Hof har faaet i en vis tydsk Residencestad, skal, efter nogles Sigende, beløbe sig til 3, efter andres til 6 Millioner Daler.
Kiøbenhavns Postrytter, 1789-06-15
Om en vigtig Affaire, der nyeligen skal have havt Sted i Finland, vente vi med allerførste tilforladeligere Efterretning. Jmidlertid hedder det, at der paa begge Sider ere blevne mange Mennesker, men at Russerne dog derved have mistet en meget fordeelagtig Pass med 2 dertil hørende Batterier, og at de med Forliis af endeel Mandskab og Munition have maattet trække sig tilbage.
Kiøbenhavns Postrytter, 1789-06-15
For Deserteurerne fra de Pommerske Regimenter er der under 23de April udgaaet en Generalpardon, naar de inden 9 Maaneder efter Bekiendtgiørelsen indfinde sig i Pommern, og tage Tieneste ved den af Oberst von Hinsenstern der oprettende Bataillon.
Kiøbenhavns Postrytter, 1789-06-15
Warschau, den 3 Junii. Efter Beretning ligger Feldtmarechal Romanzow farlig syg i Niemirow af Dysenterie. - Russernes forandrede March har i Wolhynien, Podolien og Ukraine saaledes forringet Priserne paa Levnetsmidler, at en Skjæppe Rug, som før kostede 10 Gylden, kiøbes nu for fire Gylden. - Hertugen af Curland har, som Vasall af Republiken, strax viist sig villig til at levere det fordrede Troppe-Contingent.
Kiøbenhavns Postrytter, 1789-06-15
Wien, den 3 Junii. Tyrkerne have nu formeligen aabnet Feldttoget i Cron tien. Derom melder Bilaget til Dagens Tidende følgende: Under 27de Maji indberetter Feldmarschal Landon fra Stuen, hvorledes henved 16000 Fiender vare den 22de i 3 Colonner rykket frem imod Unact og Grahowo. Den 23de havde 6000 af dette Corps, forsynede med 2 Kanoner, angrebet vore Forposter ved Obergrahovo, KamenNieska og Bohara, bragt dem efter en tapper Modstand, til at vige, afbrændt den tyrkiske Landsbye Unatz, ødelagt alting deromkring, og trænget sig frem lige til Tru bar. Medens dette gik for sig, angreb de to andre fiendtlige Colonner vore Posteringer ved Ochigrie og DabinaStraza med saadan Hæftighed, at disse, for ikke gandske at afskiæres, maatte trække sig tilbage til Dobrozello, hvor de toge en saa fordeelagtig Stilling, at Fienden ikke kunde komme videre. Vort Forliis ved denne Leylighed angives til 2 høyst 300 Mand. Tre af vore Officerer, hvoriblandt Capitain Siegenfeld, ere fangne; Fendrik Seckendorf og en Capitain døde. – Den 25de satte Fienden sig atter Bevægelse fra Burana Kulla ved Sterb, og det ligeledes i 3 Colonner Jnfanteriet tog Veyen neden om Chemerniza ved Unnasidden, Cavalleriet over Zarevbrod, og den tredie Colonne, der bestod baade af Jnfanterie og Cavallerie, over Høyene ved Ochigrie til Dobbrozello, hvor den slog Leyr tvært over for Vores, Strax derefter vovede et Corps af mere end 1000 Fiender at foretage en Recognoscering langs med vor Linie. - Videre berettes under 26de Maji, at en Pacha med mere end 1000 Mand var i Anmarch fra Liono, for at leyre sig i Nærheden af Grahovo, og see Leylighed til at bryde ind i Sermanien; hvilket ogsaa er de ved Dobrozello staaende Tyrkers egentlige Hensigt.
Kiøbenhavns Postrytter, 1789-06-15
Den 18de Maji var Beleyringen for Bender endnu ikke begyndt, og de fra Oczakom dertil forventende Tropper vare ey heller ankomne. Jmidlertid var Bender gandske indspærret af Generalerne Kammenskoys og Suwarows Corps.
Kiøbenhavns Postrytter, 1789-06-15
Storviziren staaer ved Silistria med 45000 Mand. Derimod samler Seraskieren af Rummelien en Armee af 100000 Mand ved Widdin, for dermed at bryde ind i Bannatet.
Kiøbenhavns Postrytter, 1789-06-15
Paris, den 5 Junii. Dauphin har virkelig nu paa 5te Dag ligget uden Haab. Allerede den 2den hujus var han meget slet; Mælet var forgaaet ham, og der blev anordnet offentlige Forbønner for hans Frelse. Samme Dag gjorde Kongen en Tour til Meudon, men kom meget forrigfuld tilbage. Man har virkelig allerede sagt Prindsen død.
Kiøbenhavns Postrytter, 1789-06-15
De Deputeerte for Stændernes almindelige Forsamling bekymre sig ikke det ringeste om den foreskrevne Klædedragt, men møde i Forsamlingerne i hvilken Dragt dem lyster. -De Kongelige Commissarier, som af Kongen vare beordrede til i en Conference den 29de Maji at tilveyebringe Enighed og god Forstaaelse imellem Stænderne, vare de 4 Statsministre Greven af Montmorin, Hertugen af Nivernois, og de Herrer Necker og Villedeuil, samt 4 Statsraader. Hvad der egentlig er passeret i denne Conference, er endnu en Hemmelighed; men i Dag sender Borgerstanden en høytidelig Deputation til Kongen, ved hvilken Leylighed Taleren skal erklære og forsikkre Hs. Majestæt om sine troe Borgeres Hengivenhed.
Kiøbenhavns Postrytter, 1789-06-15
London, den 5 Junii. Vel blev Kongens Fødselsdag i Gaar celebreret med usædvanlig Pragt, men Kongen var dog ikke Selv tilstæde. J hans Sted modtog Dronningen den talrige høye Adels og øvrige Standspersoners Gratulationer. Formedelst den Svaghed i Fødderne, som Hs. Majestæt siden Sygdommen har følet, havde Lægerne tilraadet, Ham at afholde Sig fra den lange Staaen, en saadan stor Cour pleyer føre med sig. Kongen har saaledes ogsaa heri fulgt deres Raad, og tilbragte Dagen i Kewefterat have om Morgenen bivaanet en Cabinetsforsamling i Windsor.
Kiøbenhavns Postrytter, 1789-06-15
J Tirsdags gav den Spanske Ambassadeur, efter sit Hofs Ordre, en overmaade brillant Festivitet i Anledning af vor Konges Restitution. Saavel Dronningen som alle Prindser og Prindsesser vare nærværende. Til Opvartningen havde Ambassadeuren 100 Kammertienere, klædte i Skarlagen med rige Guldtresser, 100 Tienere i blaat Livree med Sølv, og 100 Drenge i forskiællige spanske Dragter. For at giøre denne Fest des moersommere, havde Ambassadeuren indrettet et Lotterie af 600 Lodder, uden Nitter, iblandt hvilke den høyeste Gevinst var et med Brillanter rigt besat Gulduhr med Kiæde, til 100 Pund Sterlings Værdie. De øvrige Gevinster bestode i Ringe, Armbaand og andre Galanterier. Hver Dame trak ved Indgangen sit Lod, og Miss Sturt, som trak den høyeste Gevinst, fik oven i Kiøbet en Berloque af Dronningen med Kongens Portrait i. - Just som Dronningen traadde ind i Ambassadeurens Sahl, havde Voxlysene stukket Jld i Decorationen; men Jlden blev til Lykke strax slukket.
Kiøbenhavns Postrytter, 1789-06-15
Leipzig, den 6 Junii. Efter private Breve fra Wien er det kun slet bestilt med Keyserens Helbred. – Skulde der ikke blive sluttet Fred inden den 1ste November, saa siger Rygtet, at alle de Keiserlige Betiente, som quartaliter have over 500 Gylden i Løn, skulle kun faae Halvdelen i rede Penge, og den anden halve Deel i Obligationer med 4 Procent Rente.
Kiøbenhavns Postrytter, 1789-06-15
Nederelven, den 11 Junii. De nyeste Breve fra Florenz af 26de Maji melde endnu intet om Storhertugen af Toscanas Afreise til Wien, hvor man dog har ventet ham først i denne Maaned.
Kiøbenhavns Postrytter, 1789-06-15
Troeværdige private Breve fra Wien berette, at Nysgierrigheden, Uvisheden og Bekymringen over Keiserens sande Tilstand er der saa stor, at den Keyserlige Oberkammerherre, Greve von Rosenberg, som hver Dag giør en Toutil Laxenburg, finder ved sin Tilbagekomst hele sit Apartement fuldt af Cavalierer og Damer, som af hans egen Mund ville underrettes om, hvorledes Monarken befinder sig. Til den Svaghed, hvoraf Keiseren nu laborerer, bidrager fornemmelig den stærke Transpiration; da Sveeden har i een Nat været saa hæftig, at Hs. Majestæt har tre Gange maattet forsynes med tørt Linned.
Kiøbenhavns Postrytter, 1789-06-15
En den 30te Maji til Wien ankommen Coureer skal have medbragt den Tidende, at Landon var med 16 Batailloner Jnfanterie og 9 Divisioner Cavallerie marcheret fra Carlstadt, for at forjage de i Bierg- og Skov-Egnene omkring Czettin i Mængde forsamlede Tyrker, erobre Cettin, og bane sig Vey til Wihaez.